Diari Oficial de la Generalitat Valenciana


Sumari del DOGV 3697, del 28-02-2000 (2000/1420)

RESOLUCIÓ de 14 de febrer de 2000, de la Direcció General de Funció Pública, per la qual s’executa la sentència número 584/1999, del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3697

Data del DOGV
:   28-02-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/1420


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 14 de febrer de 2000, de la Direcció General de Funció Pública, per la qual s'executa la sentència número 584/1999, del Tribunal Superior de Justícia de la Comunitat Valenciana. [2000/X1420]
  
Per Resolució de 26 de juliol de 1996, del conseller d'Administració Pública, es va desestimar el recurs interposat per la senyora Ascensión López González, contra la relació d'aspirants que havien superat el concurs-oposició, grup E, personal laboral de neteja, Convocatòria 19/1994.
  
Vista la sentència número 584/1999, de 29 de maig de 1999, dictada pel Tribunal Superior de Justícia de la Comunitat Valenciana, Sala Contenciosa Administrativa, secció segona, en què s'estima la pretensió de la recurrent en allò relatiu a la puntuació obtinguda per ella en el concurs-oposició de neteja, Convocatòria 19/1994.
  
Vista l'acta de data 25 de gener de 2000, del tribunal qualificador de la referida Convocatòria 19/1994, en què s'eleva la proposta d'haver superat les proves selectives corresponents al concurs-oposició de personal de neteja, de la Covocatòria 19/1994, la senyora Ascensión López González, amb una puntuació total de 8,419 punts.
  
I de conformitat amb allò que disposen els articles 118 de la Constitució Espanyola i 18 de la Llei Orgànica del Poder Judicial, segons els quals és obligat el compliment de les sentències, i en l'ús de les facultats que legalment tinc conferides, resolc:
  
Primer
  
Declarar que la senyora Ascensión López González ha superat les proves selectives corresponents a la convocatòria 19/1994, de personal de neteja, sector laboral, amb una puntuació de 8,419 punts.
  
Segon
  
L'aspirant proposada en el punt anterior disposarà, des de l'endemà de la publicació de la present resolució, de 20 dies hàbils per a presentar en el Registre d'Entrada de la Conselleria de Justícia i Administracions Públiques, carrer Miquelet, 5, a València, i a les direccions territorials a Alacant o Castelló, els documents següents:
  
1. Certificat de naixement expedit pel Registre Civil corresponent, o fotocòpia del Document Nacional d'Identitat, degudament compulsat.
  
2. Fotocòpia compulsada per l'òrgan competent de la comunitat autònoma o de l'administració de l'Estat, del títol acadèmic exigible segons la present convocatòria.
  
3. Declaració jurada o promesa de no haver sigut separat mitjançant expedient disciplinari de qualsevol administració o ocupació pública, així com de no trobar-se inhabilitada penalment per a l'exercici de funcions públiques.
  
4. Certificat mèdic acreditatiu de no patir malaltia o defecte físic que impedisca l'exercici de les corresponents funcions.
  
5. La falta de presentació de la documentació, dins del termini indicat, llevat dels casos de força major, de la qual es puga desprendre el no compliment de les condicions generals de la convocatòria o els supòsits de falsedat en la declaració jurada, donarà lloc a la invalidesa de les actuacions de l'aspirant i, amb respecte a elles, la nul·litat subsegüent dels actes del tribunal, sense perjudici de les responsabilitats en què haja pogut incórrer.
  
València, 14 de febrer de 2000.- El director general de Funció Pública: José Joaquín Segarra Castillo.
  
d) DEVOLUCIÓ D'AVALS